Foto’s: ‘Klipkunstenaar’ steel harte met kostelike kunswerkeFoto: Facebook. Die internet is aan die gons oor dié geverfde klippies wat jou twee keer laat kyk voor jy besef dis eintlik nie régtig ŉ voëltjie wat so stil in ŉ man se hand sit nie. Akie Nakata, die Japanse man wat homself ŉ klipskilder noem, sê klippe is nie vir hom net ŉ iets om prentjies op te verf nie. “Tussen al die klippe op ŉ rivierbank trek een, wat soos ŉ dier lyk, my oog. Wanneer ek die klip vind voel ek of dit my ook gevind het. Bored Panda berig Nakata het gesê hy verf die oë van die diere heel laaste. “Ek voel my werk is eers klaar as ek sien die oë lewe en kan as’t ware na my terug staar. Dan voel ek daar is lewe in die klip.” Kyk hier na van sy pragtige kunswerke: